b"\n_START_ARTICLE_\nAlas de mariposa\n_START_SECTION_\nArgument\n_START_PARAGRAPH_\nAmi \xc3\xa9s una nena de sis anys, introvertida i especialment sensible. La seva mare, Carmen, viu obsessionada amb la idea de tenir un fill home (ja que el pare d'ella nom\xc3\xa9s va poder tenir filles), sentiment que no comparteix el seu marit Gabriel._NEWLINE_Quan Carmen queda embarassada, el temor a la possible enveja de Ami, alimentat per un creixent sentiment de culpa, impedeix a Carmen fer part\xc3\xadcip del seu embar\xc3\xa0s a la nena i provoca que la relaci\xc3\xb3 amb la seva filla comenci a deteriorar-se dia a dia._NEWLINE_Des d'aquest moment els esdeveniments es dirigiran irremeiablement cap a un terrible malson. Quan la mare aconsegueix el seu desig i d\xc3\xb3na a llum el desitjat fill home, la filla no ho suporta i comen\xc3\xa7ar\xc3\xa0 a sentir odi pel nounat. Ami acaba assassinant al beb\xc3\xa8, ofegant-lo amb un coix\xc3\xad en el seu bressol. Tretze anys despr\xc3\xa9s, Ami viu gaireb\xc3\xa9 oculta a la seva habitaci\xc3\xb3, aliena al m\xc3\xb3n exterior, a la seva fam\xc3\xadlia i al seu propi sexe._NEWLINE_A partir de llavors, Ami comen\xc3\xa7a a ordir un pla de fugida robant menjar per a quedar-se els diners fins que una s\xc3\xa8rie de desafortunats incidents la porten a no suportar m\xc3\xa9s la situaci\xc3\xb3 i decideix marxar de casa. Just en l'\xc3\xbaltim moment, una estranya reacci\xc3\xb3 en el comportament de la seva mare la fa quedar-se i aquest fet \xc3\xa9s el comen\xc3\xa7ament d'una nova vida per a ambdues."